સીબીએસઇએ ધો.૧રની પરીક્ષામાં ઇકોનોમિક્સ વિષયના મૂલ્યાંકનનું સ્વરૂપ બદલી નાખ્યું છે. સીબીએસઇએ છેલ્લાં ત્રણ વર્ષથી શિક્ષકો તરફથી મળેલા ફીડબેકના આધારે આ ફેરફાર કર્યો છે. હવે આ ફેરફાર હેઠળ ઇકોનોમિક્સ વિષયમાં ૮૦ માર્ક્સની થિયરી અને ર૦ માર્ક્સની પ્રેક્ટિકલ પરીક્ષા લેવાશે. વિદ્યાર્થીઓએ અભ્યાસક્રમમાંથી જ પ્રોજેક્ટ રિપોર્ટ બનાવીને જાન્યુઆરી-ર૦૧૮ સુધીમાં જમા કરાવવો પડશે. ત્યારબાદ ફેબ્રુઆરીમાં નિષ્ણાતો આ વિષયની પ્રેક્ટિકલ પરીક્ષા લેશે. અધિકારીઓએ જણાવ્યું હતું કે નવા ફેરફાર હેઠળ ઇકોનોમિક્સનો અભ્યાસ કરનાર વિદ્યા‌ર્થીઓને થિયરીની સાથે-સાથે પ્રેક્ટિકલ કરવાની પણ તક મળશે. પ્રેક્ટિકલમાં સારો દેખાવ કરીને વિદ્યાર્થીઓ પોતાનો સ્કોર વધારી શકશે.